
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 168 

4 Μαΐου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη έκτασης ως αναδασωτέας. 1 

Επικύρωση οριογραμμών τμήματος ρέματος στην πε¬ 
ριοχή «Ανδρόνικου», οικισαμού Φόδελε του Δήμου 

Γαζίου, Ν. Ηρακλείου. 2 

«Καθορισμός χρήσης γης ακινήτου στην περιοχή 
εκτός σχεδίου Δ.Δ. Ακρινής του Δήμου Ελλησπό¬ 
ντου». 3 


ΑΠΟΦΑΣΕΙ Σ 

Αριθμ. 1916 (1) 

Κήρυξη έκτασης ως αναδασωτέας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 


1. Το άρθρο 117 παρ. 3 και 24 παρ. 1 του Συντάγματος 
της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
«Ασκηση αρμοδιοτήτων Γ ενικού Γ ραμματέα Περιφέρει¬ 
ας Δυτ. Ελλάδας επί θεμάτων ΔΑΣΙΚΩΝ και μεταβίβα¬ 
ση του δικαιώματος υπογραφής στους Προϊσταμένους 
Υπηρεσιακών Μονάδων της Περιφέρειας». 

4. Τις διατάξεις του ν. 998/1979« Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με τον 
ν. 3208/2003 


β) Του άρθρου 38 του ν. 998/1979. 
γ) Του άρθρου 70 παρ. 3 του ν. 998/1979, όπως αντι- 
καταστάθηκε με τον ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 881/18.3.2009 πρόταση του Δασαρ¬ 
χείου Καλαβρύτων «Περί κηρύξεως εκτάσεως ως ανα¬ 
δασωτέας» εμβαδού 393,37 τ.μ., στη θέση «Μαυρονέρι», 
Περιφέρειας του Δημοτικού Διαμερίσματος Πλανητέρου, 
Δήμου Κλειτορίας, του Ν. Αχαΐας, αποφασίζουμε: 

Κηρύσσουμε ως Αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσωση 
της δασικής βλάστησης που καταστράφηκε παράνομα, 
έκταση της ιδιωτικής δασικής έκτασης από άτομα πλατά¬ 
νου διαφόρων ηλικιών, σε ποσοστό 70%., εμβαδού 393,37 
τ.μ., στη θέση «Μαυρονέρι», του Δημοτικού Διαμερίσματος 
Πλανητέρου, Δήμου Κλειτορίας, του Ν. Αχαΐας, η οποία 
περιγράφεται με τα στοιχεία Α, Β, Γ, Δ,.... Μ, Ε', Δ', Γ', Β', 

Α', Ν, Ξ.Ψ Α όπως αυτά φαίνονται στο συνημμένο το- 

πογραφικό διάγραμμα κλίμακας 1:500 το οποίο αποτελεί 
αναπόσπαστο μέρος της απόφασης αυτής και έχει όρια: 
Βόρεια: Με υδραύλακα και εκείθεν με δημοτική οδό 
Νότια: Με ιδιωτική Δασική έκταση 
Ανατολικά: Με ιδιωτική Δασική έκταση 
Δυτικά: Με ιδιωτική Δασική έκταση 
Η παρούσα ισχύει μετά τη δημοσίευσή της στο Δ.Δ 
Πλανητέρου και στον Δήμο Κλειτορίας, σύμφωνα με το 
άρθρο 37 του ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Απριλίου 2009 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 0 % 

Αριθμ. 346/572 (2) 

Επικύρωση οριογραμμών τμήματος ρέματος στην περι¬ 
οχή «Ανδρόνικου», οικισαμού Φόδελε του Δήμου Γα- 
ζίου, Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Το ν. 3200/1955 περί Διοικητικής Αποκέντρωσης 
όπως τροποποιήθηκε και συμπληρώθηκε μεταγενέ¬ 
στερα. 

2) Τις διατάξεις του π.δ. 39/1983 περί μεταβιβάσεως 
αρμοδιοτήτων του Υπουργού Δημ.Έργων στις Περιφε¬ 
ρειακές Υπηρεσίες. 

3) Το νόμο υπ’ αριθμ. 2503/1997 περί διοίκησης, οργά¬ 
νωσης, στελέχωσης της Περιφέρειας κ.λπ. 

4) Το ν. 2853/16.7.1922 περί υδραυλικών εν γένει έργων 
και αστυνομεύσεων των δημόσιων υδάτων (ΦΕΚ 116 Α'), 
όπως αυτές τροποποιήθηκαν με τις αντίστοιχες του 
ν.δ. 10/29.12.1923 και κωδικοποιήθηκαν από τις διατάξεις 
του π.δ. 18/21.3.1924 (ΦΕΚ 61 Α'). 

5) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά Όργανα, 
όπως κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 

6) Τις διατάξεις του άρθρου 10 του ν. 3044/2002 για 
την άσκηση αρμοδιοτήτων του Πολεοδομικού Σχεδια- 
σμού. 

7) Τις διατάξεις του άρθρου 5 του ν. 3010/2002 (Α’ 91) 
εναρμόνιση του ν. 1650/1986 με τις υπ’ αριθμ. 97/11 ΕΕ και 
96/61 ΕΕ οδηγίες «διαδικασία οριοθέτησης και ρύθμισης 
θεμάτων για τα υδατορέματα και άλλες διατάξεις». 

8) Τις διατάξεις του ν. 1337/1983 περί επεκτάσεως των 
πολεοδομικών σχεδίων κ.λπ.. 

9) Την υπ’ αριθμ. 3046/304/3.2.1989 απόφαση του Αν. 
Υπουργού Περιβάλλοντος, Χωροταξίας και Δημοσίων 
έργων «Κτιριοδομικός Κανονισμός και ειδικότερα τις 
διατάξεις του άρθρου 6 αυτού, σχετικά με τη δόμηση 
κοντά στα ρέματα», όπως ισχύει σήμερα. 

10) Την υπ’ αριθμ. 33/1998 εγκύκλιο του ΥΠΕΧΩΔΕ 
«Αστυνόμευση ρεμάτων και συντήρηση αντιπλ/κών έρ¬ 
γων». 


11) Τις διατάξεις του άρθρου 66 του ν. 1622/1986 (περί 
Τοπικής Αυτοδιοίκησης, Περιφερειακής Ανάπτυξης και 
Δημοκρατικού Προγραμματισμού) όπως αντικαταστά- 
θηκε με τις διατάξεις της παρ. 5 του άρθρου 33 του 
ν. 1832/1989. 

12) Το υπ’ αριθμ. Τ.Υ. 791/13.2.2009 έγγραφο της Δ. Τ.Υ. 
Νομαρχιακής Αυτοδιοίκησης Ν. Ηρακλείου, με το οποίο 
διαβιβάσθηκαν για επικύρωση οι αναφερόμενες στο 
ρέμα οριογραμμές. 

13) Την υπ’ αριθμ. 9/19.1.2009 απόφαση του Δημοτικού 
Συμβουλίου του Δήμου Γαζίου, με την οποία συνηγο¬ 
ρεί θετικά για την επικύρωση των οριογραμμών του 
παραπάνω ρέματος στις θέσεις που προτείνονται από 
τον μελετητή. 

14) Την οριοθέτηση του παραπάνω ρέματος όπως φαί¬ 
νεται στα τοπογραφικά διαγράμματα της τοπογράφου 
μηχανικού Ειρήνης Σεληνιωτάκη, που συντάχθηκε σύμ¬ 
φωνα με την υδραυλική μελέτη της ιδίας, όπως αυτά 
ελέχθησαν και θεωρήθηκαν από την Δ.Τ.Υ. Νομ/κής Αυ¬ 
τοδιοίκησης Ηρακλείου, αποφασίζουμε: 

Επικυρώνουμε τις οριογραμμές σε τμήμα του ρέματος 
που βρίσκεται στην περιοχή «Ανδρόνικου», οικισμού Φό¬ 
δελε του Δήμου Γαζίου, Ν. Ηρακλείου, όπως φαίνεται στα 
από τον Ιανουάριο 2009 τοπογραφικά διαγράμματα της 
τοπογράφου μηχανικού Ειρήνης Σεληνιωτάκη, που συντά¬ 
χθηκε σύμφωνα με την υδραυλική μελέτη της ιδίας, όπως 
αυτά ελέχθησαν και θεωρήθηκαν από την Δ.Τ.Υ. Νομ/κής 
Αυτοδιοίκησης Ηρακλείου. Οι οριογραμμές του παραπά¬ 
νω ρέματος περιβάλλονται από τις πολυγωνικές γραμμές 
που ορίζουν τα σημεία 1 έως 36 και τα σημεία 37 έως 69. 
Τα σημεία αυτά αποτυπώνονται στα προαναφερόμενα 
τοπογραφικά διαγράμματα και περιέχονται σε αυτά με 
τις συντεταγμένες τους (σύστημα συντεταγμένων είναι 
το ΕΓΣΑ 87). Η υλοποίηση των πολυγωνικών γραμμών του 
παραπάνω ρέματος γίνεται με βάση τις συντεταγμένες 
των αναφερομένων σημείων που περιέχονται στα υπόψη 
τοπογραφικά διαγράμματα. 

Ηράκλειο, 10 Απριλίου 2009 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 79% 

ΟΡΙΟΘΕΤΗΣΗ ΡΕΜΑΤΟΣ "ΑΝΔΡΟΝΙΚΟΥ" 
ΚΤΗΜΑΤΙΚΗ ΠΕΡΙΦΕΡΕΙΑ ΟΙΚΙΣΜΟΥ ΦΟΔΕΛΕ - ΔΗΜΟΥ ΓΑΖΙΟΥ 


ΟΡΙΟΓΡΑΜΜΗ ΡΕΜΑΤΟΣ 


ΣΥΝΤΕΤΑΓΜΕΝΕΣ ΚΟΡΥΦΩΝ ΠΟΛΥΓΩΝΙΚΗΣ ΓΡΑΜΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 1979 (3) 

«Καθορισμός χρήσης γης ακινήτου στην περιοχή εκτός 
σχεδίου Δ.Δ. Ακρινής του Δήμου Ελλησπόντου». 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1) Το ν. 1512/11.1.1985 (ΦΕΚ 4Δ) και ειδικότερα το άρθρο 
3 παρ. 1 αυτού. 

2) Το ν. 1337/12.3.1983(ΦΕΚ 33Δ/14.3.1983) για επέκταση 
πολεοδομικών σχεδίων κ.τ.λ. 

3) Το ν. 360/1976 για τη Χωροταξία και το Περιβάλ¬ 
λον. 

4) Το ν. 1032/1980 για τη σύσταση του Υπ. ΧΟΠ. 

5) Την υπ’ αριθμ. 105/2005 απόφαση Δημοτικού Συμ¬ 
βουλίου Ελλησπόντου. 

6) Τα υπ’ αριθμ. 11628/5.8.2005 και 12948/31.8.2005 έγ¬ 
γραφα της Δ/νσης Γεωργικής Ανάπτυξης της Ν.Α. Κο¬ 
ζάνης. 

7) Το υπ’ αριθμ. 1927/19.3.2009 έγγραφο του Τμήματος 
Περιβαλλοντικού και Χωροταξικού σχεδιασμού της Δ/ 
νσης Περιβάλλοντος και Χωροταξίας της Περιφέρειας 
Δυτικής Μακεδονίας. 

8) Το υπ’ αριθμ. 3483-05/7.4.2009 έγγραφο Τμήματος 
Πολεοδομίας της Δ/νσης Πολεοδομίας και Περιβάλλο¬ 
ντος της Ν.Α. Κοζάνης. 

9) Τα υπ’ αριθμ. 2132/26.7.2005 έγγραφα της Τοπογρα- 
φικής Υπηρεσίας Ν.Α. Κοζάνης. 

10) Το υπ’ αριθμ. 2220/9.9.2005 έγγραφο του Υπουργεί¬ 
ου Πολιτισμού Λ' Εφορείας Προϊστορικών και Κλασικών 
Αρχαιοτήτων. 

11) Το υπ’ αριθμ. 3264/9.9.2005 έγγραφο του Υπουργεί¬ 
ου Πολιτισμού 17η Εφορεία Βυζαντινών Αρχαιοτήτων. 

12) Το υπ’ αριθμ. ΔΥ&ΚΠ/5890/22.9.2005 έγγραφο του 
τμήματος Δημ. Υγιεινής της Δ/νσης Υγείας και Κοιν. 
Πρόνοιας της Ν.Α. Κοζάνης. 


13) Το υπ’ αριθμ. 697/26.8.2005 έγγραφο της Κτηματι¬ 
κής Υπηρεσίας Κοζάνης. 

14) Το υπ’ αριθμ. 576/29.8.2005 έγγραφο της Δ/νσης 
Τουρισμού της Γενικής Δ/νσης Περιφέρειας Δυτικής 
Μακεδονίας. 

15) Το υπ’ αριθμ. 3889/16.10.2005 έγγραφο του Δασαρ¬ 
χείου Κοζάνης. 

16) Δύο (2) τοπογραφικά διαγράμματα του Πτυχιούχου 
ΜηχανικούΈργων Υποδομής Τ.Ε. Παναγιώτη Μ. Τσανα- 
κτσίδη όπου απεικονίζεται η θέση του προς παραχώ¬ 
ρηση τεμαχίου 

17) α) Το ν. 2218/13.6.1994 (ΦΕΚ 90Α/13.6.1994) περί «ίδρυ¬ 
σης Νομαρχιακής Αυτοδιοίκησης κ.τ.λ.» όπως συμπληρώ¬ 
θηκε με το ν. 2240/15.9.1994 ΦΕΚ 153Α/15.9.1994). 

β) Την με αριθμό 19/31.3.1995 (ΦΕΚ 326Β/27.4.1995) από¬ 
φαση Νομαρχιακού Συμβουλίου Κοζάνης. 

18) Το γεγονός ότι δεν προκαλεί δαπάνη η υπ’ όψη 
παραχώρηση σε βάρος του προϋπολογισμού του οικείου 
Ο.Τ.Α., αποφασίζουμε: 

Καθορίζουμε ως χρήση γης τη λειτουργία που γε¬ 
νικά εξυπηρετεί την ανέγερση κτηνοτροφικών εγκα¬ 
ταστάσεων. Το υπόψη τεμάχιο, εμβαδού 4.000,116 τ.μ. 
εμπίπτει στο με αριθμ. 1 χερσολείβαδο ορεινό κοινό- 
της (Πίναξ 1 του Αποσπάσματος) (ΔΓ 1828/1987 & ΔΓ 
10577/30.9.1976 Αποφ. Νομάρχη) της Αναμόρφωσης 
αγροκτήματος «Ακρινή» Ν. Κοζάνης Έτους 1962 του 
Δήμου Ελλησπόντου, όπως αυτό φαίνεται στο συ¬ 
νημμένο τοπογραφικά διάγραμμα, που υπογράφεται 
από τον Τσανακτσίδη Παναγιώτη Πτυχιούχο Μηχανικό 
Έργων Υποδομής Τ.Ε. 

Κοζάνη, 15 Απριλίου 2009 
Ο Νομάρχης 
ΓΕΩΡΓΙΟΣ ΔΑΚΗΣ 




Οί£Η 7ί^^ογ I **>“» ί 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1439 


ΑΚΡΙΝΗ (ΚΟΖΑΝΗΣ) 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 32 % 

ΕΡΙ Ο: ΚΤΗΝΟΤΡΟΦ1Κ0 ΕΓΚΑΤΑΣΤΑΣΕΙΣ 


9ΙΪΣΗ: "ΑΚΡΙΝΗ " Ν. ΚΟΖΑΝΗΣ 

ΑΝΑΜΟΡΦΩΣΗ Ι%2 


ΛΡΙΘΜ. 1ΚΜΛΧΙΟΥ : τμήμα αχό το υχ' αρίΟμ I 
Κοινόχρηστο 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρι/Α/ννννν.θΐ.ΟΓ - θ-πίάΐΙ: νν6βπΊ35ΐθΐ·.6ΐ@6ΐ.οΐΓ 


































